saṃvatsarásya muhūrtā́ yā́vanto muhūrtā́s tā́vanti páñcadaśa kŕ̥̄tvaḥ kṣiprā́ṇi yā́vanti kṣiprā́ṇi tā́vanti páñcadaśa kŕ̥̄tva etárhīṇi yā́vanty etárhīṇi tā́vanti páñcadaśa kŕ̥̄tva idā́nīni yā́vantīdā́nīni tā́vantaḥ páñcadaśa kŕ̥̄tvaḥ prā́ṇā́ yā́vantaḥ prā́ṇā́s tā́vanto 'nā́ yā́vanto 'nā́s tā́vanto nimeṣā́ yā́vanto nimeṣā́s tā́vanto lomagartā́ yā́vanto lomagartā́s tā́vanti svedā́yanā́ni yā́vanti svedā́yanā́ni tā́vanta eté stokā́ varṣanti